《次韵演雅》
宋代·陈著

洛阳棘满门，连昌菌当衙。
枸杞怪成犬，寄奴妖见蛇。
芸香虚辟怪，鞠梅工两蛙。
黄蘖到里苦，紫荆无外遮。
衰绿秋蒲柳，赧赤春金沙。
薰莸类莫辨，桐梓谁汝嘉。
山下犹有蕨，邱中能无麻。
杖老竹生力，炷病艾焮痂。
芷兰足幽媚，桃李从俗夸。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。